PAXTA LINTIDAN SELLYULOZANING KIMYoVIY NAVLARINI IShLAB ChIQARIShNI TAShKIL ETISh VA RIVOJLANTIRISh ChORA-TADBIRLARI TOʻGʻRISIDA
(resolution, 2021-02-22)

Respublikada sellyulozaning maxsus eksport qilishga moʻljallangan kimyoviy navlarini chiqarish boʻyicha ishlab chiqarish quvvatlarini tashkil etish, sellyuloza asosidagi sellyuloza atsetatlari, karboksimetilsellyuloza va boshqa mahsulotlar ishlab chiqarishni mahalliy xomashyo bilan taʼminlash maqsadida Vazirlar Mahkamasi qaror qiladi: 1. “Oʻzkimyosanoat” uyushmasining Fargʻona furan birikmalari kimyo zavodi negizida paxta lintidan sellyulozaning kimyoviy navlarini ishlab chiqarishni tashkil etish loyihasini amalga oshirish toʻgʻrisidagi taklifi qabul qilinsin. 2. “Oʻzkimyosanoat” uyushmasiga “Unionmateks Industrianlagen GmbX” firmasi bilan texnik hujjatlarni tayyorlash, asbob-uskunalar, materiallarni yetkazib berish, montaj ishlarini bajarish va quvvatlarni 2000-yilning may oyida ishga tushirgan holda paxta lintidan yiliga 30 ming tonna sellyuloza ishlab chiqaradigan texnologik asbob-uskunalarni foydalanishga topshirish yuzasidan texnik rahbarlik qilishga kontrakt tuzishga ruxsat etilsin. 3. “Unionmateks Industrianlagen GmbX” firmasi har yili ishlab chiqariladigan sellyulozaning 50 foizini xarid qilish majburiyatini olganligi maʼlumot uchun qabul qilinsin. Fargʻona furan birikmalari kimyo zavodi “Oʻzkimyosanoat” uyushmasi bilan birgalikda xorijiy kreditlarni muddatida uzish uchun yetarli hajmdagi sellyulozani sotishga “Unionmateks Industrianlagen GmbX” firmasi bilan fyuchers kontraktini bir oy muddatda tuzsin. 4. Obyektni loyihalashtirish, qurish, asbob-uskunalarni yetkazib berish, montaj qilish va foydalanishga topshirish muddatlari 1-ilovaga* muvofiq belgilansin. 5. Belgilansinki, loyihaning valyuta qismi: kontrakt qiymatining 85 foizi “Germes” jamiyati sugʻurtasi ostida Berliner banki krediti liniyasi doirasida Oʻzbekiston Respublikasi Tashqi iqtisodiy faoliyat milliy bankining qayta moliyalashtiriladigan krediti hisobiga; kontrakt qiymatining 15 foizi “Unionmateks Industrianla-gen GmbX” firmasi tomonidan Oʻzbekiston Respublikasi Tashqi iqtisodiy faoliyat milliy banki kafolati ostida Berliner bankining muddati 540 kun boʻlgan krediti hisobiga mablagʻ bilan taʼminlanadi. Kreditlarni uzish Fargʻona furan birikmalari kimyo zavodi tomonidan kredit bitimida belgilangan muddatlarda amalga oshiriladi (2-ilova*). 6. Oʻzbekiston Respublikasi Makroiqtisodiyot va statistika vazirligi: loyihani Oʻzbekiston Respublikasining 1999 va keyingi yillardagi investitsiya dasturiga kiritishni nazarda tutsin; 2000-yildan boshlab, Fargʻona furan birikmalari kimyo zavodining buyurtmanomalari boʻyicha zarur hajmda va assortimentda paxta linti ajratilishini taʼminlasin. 9. Oʻzbekiston Respublikasi Tashqi iqtisodiy faoliyat milliy banki ikki oy muddatda Berliner banki bilan kredit bitimini tuzsin. 10. Oʻzbekiston Respublikasi Moliya vaziri Berliner bankiga, Oʻzbekiston Respublikasi Tashqi iqtisodiy faoliyat milliy bankiga mazkur loyiha uchun jalb qilinadigan kreditlar boʻyicha Oʻzbekiston Respublikasi Hukumati kafolatlarini belgilangan tartibda berishga vakil qilinsin. 11. Adliya vazirligi amaldagi qonun hujjatlariga muvofiq Oʻzbekiston Respublikasi Hukumati kafolatlari boʻyicha yuridik xulosalarni rasmiylashtirsin. 12. Davlat bojxona qoʻmitasi, “Oʻzbekiston havo yoʻllari”, “Oʻzbekiston temir yoʻllari” kompaniyalari, “Oʻzavtotrans” davlat korporatsiyasi bojxona hujjatlari oʻz vaqtida rasmiylashtirilishini va Fargʻona furan birikmalari kimyo zavodining buyurtmanomalari boʻyicha kelayotgan asbob-uskunalar va material resurslari belgilangan joyga toʻsiqlarsiz yetkazilishini taʼminlasinlar. 13. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari I. H. Joʻrabekov zimmasiga yuklansin.